ยื่นหนังสือชะลอสรรหาบิ๊กคุรุสภา-สกสค.
องค์การครูขู่ฟ้อง 157 ปลัด ศธ.ไม่สนลุยประชุม 3 บอร์ดเคาะหาตัวจริง,เมื่อวันที่ 27 พ.ค. ที่กระทรวงศึกษาธิการ (ศธ.) ตัวแทนสมาพันธ์สมาคมครูแห่งประเทศไทย (ส.ค.ท.) พร้อมด้วยเครือข่ายองค์กรครู 4 ภูมิภาค นำโดย ดร.วีรบูล เสมาทอง ประธานสมาพันธ์สมาคมครูแห่งประเทศไทย และประธานสหพันธ์ครูภาคเหนือ ได้เข้ายื่นหนังสือต่อนายการุณ สกุลประดิษฐ์ ปลัดกระทรวงศึกษาธิการ (ศธ.) เพื่อขอให้ทบทวนชะลอการสรรหาบุคคล เพื่อแต่งตั้งให้ดำรงตำแหน่งเลขาธิการคุรุสภา เลขาธิการสำนักงานคณะกรรมการส่งเสริมสวัสดิการและสวัสดิภาพครูและบุคลากร ทางการศึกษา (สกสค.) และผู้อำนวยการองค์การค้าของ สกสค.ซึ่งกำหนดประชุมคณะกรรมการแต่ละชุดเพื่อสรรหาบุคคลที่เหมาะสมดำรงตำแหน่งในวันที่ 28 พ.ค.นี้,ดร.วีรบูล กล่าวภายหลังการยื่นหนังสือว่า ส.ค.ท. และองค์กรครู 4 ภูมิภาค เห็นตรงกันว่าการดำเนินการสรรหาทั้ง 3 ตำแหน่งสำคัญในช่วงเวลาเปลี่ยนผ่านรัฐบาลถือว่ามิชอบด้วยกฎหมาย ไม่มี รมว.ศธ.ในฐานะเจ้าของนโยบายซึ่งลาออกช่วงที่มีการสรรหาและได้พ้นจากตำแหน่งตั้งแต่วันที่ 9 พ.ค. คณะกรรมการสรรหาไม่ครบองค์ประกอบตามคำสั่งหัวหน้าคณะรักษาความสงบแห่งชาติ (คสช.) ที่ 7/2558 กระบวนการสรรหาไม่ถูกต้องตามข้อบังคับของคุรุสภาและไม่เป็นไปตาม พ.ร.บ.สภาครูและบุคลากรทางการศึกษา 2546 การสรรหาไม่ได้ประกาศในราชกิจจานุเบกษา ไม่มีความเหมาะสมในช่วงเวลาซึ่งกำลังเปลี่ยนผ่านรัฐบาล และมีผลประโยชน์ทับซ้อนของกรรมการโดยตำแหน่งบางกลุ่ม หากยังเดินหน้าสรรหา ส.ค.ท. และองค์การครู 4 ภาค จะดำเนินการตามกฎหมายฟ้องตามมาตรา 157,ด้านนายการุณ กล่าวว่า ดร.สมคิด จาตุศรีพิทักษ์ รองนายกรัฐมนตรี ในฐานะรักษาการ รมว.ศึกษาธิการ ได้เซ็นคำสั่งมอบหมายตนดำเนินการสรรหาเลขาธิการสกสค. เลขาธิการคุรุสภา และ ผอ.องค์การค้าฯ ในวันที่ 28 พ.ค.นี้ ซึ่ง ดร.สมคิด ได้พิจารณาและเห็นว่าเป็นเรื่องเร่งด่วนจึงสั่งการให้ตนในฐานะปลัด ศธ.เร่งดำเนินการทันที ส่วนจะใช้วิธีการโหวตรับตามแนวทาง นพ.ธีระเกียรติ เจริญเศรษฐศิลป์ อดีต รมว.ศธ.หรือไม่นั้น ต้องหารือกับคณะกรรมการทั้ง 3 ชุดอีกครั้ง.
ที่กระทรวงศึกษาธิการ (ศธ.) ตัวแทนสมาพันธ์สมาคมครูแห่งประเทศไทย (ส.ค.ท.) พร้อมด้วยเครือข่ายองค์กรครู 4 ภูมิภาค นำโดย ดร.วีรบูล เสมาทอง ประธานสมาพันธ์สมาคมครูแห่งประเทศไทย
วีรบูล เสมาทอง,สมคิด จาตุศรีพิทักษ์,ธีระเกียรติ เจริญเศรษฐศิลป์,เลขาธิการคุรุสภา,องค์การครูขู่ฟ้อง,ยื่นหนังสือ,สรรหาเลขาธิการสกสค.,การศึกษา